Document ID: /fineweb-2-swissfilter-quality_10-filterrobots/filtered/02038.jsonl.gz/536

Ella ha main fortuna tar il public che sias dus soras, Le nozze di Figaro e Don Giovanni. Il cuntegn, vul dir la pretensiun che dunnas sappian ni esser ni star fidaivlas – vegn taxà sco “immoral”. Pir il 20avel tschientaner chapescha la vaira “ductrina” che stat davos quest’ovra geniala.
En propi tut las dunnas en dumondas d’amur malfidaivlas? Ni para quai mo dad esser? E co statti cun ils umens? La fantschella Despina sa exact co che ins va enturn il meglier cun la razza dals umens.